Document ID: 32008D0097

ΑΠΌΦΑΣΗ ΤΗΣ ΕΠΙΤΡΟΠΉΣ
της 30ής Ιανουαρίου 2008
για την τροποποίηση της απόφασης 93/52/ΕΟΚ όσον αφορά τη δήλωση ότι ορισμένες διοικητικές περιφέρειες της Ιταλίας είναι επισήμως απαλλαγμένες από τη βρουκέλλωση (B. melitensis) και της απόφασης 2003/467/ΕΚ όσον αφορά τη δήλωση ότι ορισμένες διοικητικές περιφέρειες της Ιταλίας είναι επισήμως απαλλαγμένες από τη φυματίωση των βοοειδών και τη βρουκέλλωση των βοοειδών και ότι ορισμένες διοικητικές περιφέρειες της Πολωνίας είναι επισήμως απαλλαγμένες από την ενζωοτική λεύκωση των βοοειδών
[κοινοποιηθείσα υπό τον αριθμό Ε(2008) 324]
(Κείμενο που παρουσιάζει ενδιαφέρον για τον ΕΟΧ)
(2008/97/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), και ιδίως το παράρτημα A κεφάλαιο I σημείο 4, το παράρτημα A κεφάλαιο II σημείο 7 και το παράρτημα Δ κεφάλαιο I σημείο E,
την οδηγία 91/68/ΕΟΚ του Συμβουλίου, της 28ης Ιανουαρίου 1991, σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων (2), και ιδίως το παράρτημα Α κεφάλαιο 1 τμήμα II,
Εκτιμώντας τα ακόλουθα:
(1)
Στην απόφαση 93/52/ΕΟΚ της Επιτροπής, της 21ης Δεκεμβρίου 1992, που διαπιστώνει την τήρηση εκ μέρους ορισμένων κρατών μελών ή περιοχών των όρων σχετικά με τη βρουκέλλωση (B. melitensis) και που τους αναγνωρίζει το καθεστώς κράτους μέλους ή περιοχής επίσημα απαλλαγμένης από την ασθένεια αυτή (3), καταχωρίζονται τα κράτη μέλη και οι περιφέρειές τους που αναγνωρίζονται ως επισήμως απαλλαγμένες από τη βρουκέλλωση (B. melitensis) σύμφωνα με την οδηγία 91/68/ΕΟΚ.
(2)
Η Ιταλία υπέβαλε στην Επιτροπή έγγραφα με τα οποία αποδεικνύεται η συμμόρφωση με τους όρους που προβλέπονται στο παράρτημα Α κεφάλαιο 1 τμήμα ΙΙ σημείο 1 στοιχείο β) της οδηγίας 91/68/ΕΟΚ όσον αφορά τις επαρχίες Latina και Roma στην περιφέρεια του Lazio και στην περιφέρεια του Veneto. Οι εν λόγω επαρχίες και η εν λόγω περιφέρεια πρέπει συνεπώς να αναγνωριστούν ως επίσημα απαλλαγμένες από τη βρουκέλλωση (B. Melitensis).
(3)
Στην οδηγία 64/432/ΕΟΚ προβλέπεται ότι κράτη μέλη ή τμήματα ή περιφέρειες των εν λόγω κρατών μελών μπορούν να κηρυχθούν επισήμως ως απαλλαγμένα από τη φυματίωση, τη βρουκέλλωση και την ενζωοτική λεύκωση των βοοειδών όσον αφορά τις αγέλες βοοειδών, εφόσον πληρούνται ορισμένοι όροι που καθορίζονται στην εν λόγω οδηγία.
(4)
Οι κατάλογοι των περιφερειών των κρατών μελών οι οποίες κηρύσσονται απαλλαγμένες από τη φυματίωση των βοοειδών, τη βρουκέλλωση των βοοειδών και την ενζωοτική λεύκωση των βοοειδών καθορίζονται στην απόφαση 2003/467/ΕΚ της Επιτροπής, της 23ης Ιουνίου 2003, για τη θέσπιση καθεστώτος επίσημης απαλλαγής από τη φυματίωση, τη βρουκέλλωση και την ενζωοτική λεύκωση των βοοειδών σε ορισμένα κράτη μέλη και περιφέρειες κρατών μελών όσον αφορά τις αγέλες βοοειδών (4).
(5)
Η Ιταλία υπέβαλε στην Επιτροπή έγγραφα με τα οποία αποδεικνύεται η συμμόρφωση προς τους όρους που προβλέπονται στην οδηγία 64/432/ΕΟΚ, όσον αφορά την επαρχία Vercelli στην περιφέρεια Piemonte και τις επαρχίες Pisa and Pistoia στην περιφέρεια Toscana, προκειμένου οι εν λόγω επαρχίες να κηρυχθούν επισήμως ως απαλλαγμένες περιφέρειες της Ιταλίας από τη βρουκέλλωση των βοοειδών.
(6)
Η Ιταλία υπέβαλε στην Επιτροπή έγγραφα με τα οποία αποδεικνύεται η συμμόρφωση προς τους όρους που προβλέπονται στην οδηγία 64/432/ΕΟΚ, όσον αφορά την επαρχία Vercelli στην περιφέρεια Piemonte και τις επαρχίες Pisa and Pistoia στην περιφέρεια Toscana, προκειμένου οι εν λόγω επαρχίες να κηρυχθούν επισήμως ως απαλλαγμένες περιφέρειες της Ιταλίας από τη βρουκέλλωση των βοοειδών.
(7)
Σε συνέχεια της αξιολόγησης των εγγράφων που υπέβαλε η Ιταλία, οι προαναφερόμενες επαρχίες και περιφέρεια θα πρέπει να κηρυχθούν επισήμως απαλλαγμένες από τη φυματίωση των βοοειδών, τη βρουκέλλωση των βοοειδών και την ενζωοτική λεύκωση των βοοειδών.
(8)
Η Πολωνία υπέβαλε στην Επιτροπή έγγραφα που αποδεικνύουν την τήρηση των σχετικών προϋποθέσεων της οδηγίας 64/432/ΕΟΚ, βάσει των οποίων ορισμένες powiaty μπορούν να αναγνωριστούν ως επισήμως απαλλαγμένες περιφέρειες από την ενζωοτική λεύκωση των βοοειδών στην Πολωνία.
(9)
Σε συνέχεια της αξιολόγησης των εγγράφων που υπέβαλε η Πολωνία, οι εν λόγω διοικητικές περιφέρειες της Πολωνίας αναγνωρίζονται συνεπώς ως επισήμως απαλλαγμένες από την ενζωοτική λεύκωση των βοοειδών.
(10)
Ως εκ τούτου, οι αποφάσεις 93/52/ΕΟΚ και 2003/467/ΕΚ πρέπει να τροποποιηθούν ανάλογα.
(11)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα ΙΙ της απόφασης 93/52/ΕΟΚ τροποποιείται σύμφωνα με το παράρτημα Ι της παρούσας απόφασης.
Άρθρο 2
Τα παραρτήματα I, II και III της απόφασης 2003/467/ΕΚ τροποποιούνται σύμφωνα με το παράρτημα II της παρούσας απόφασης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 30 Ιανουαρίου 2008.

Labels: 18
6